laion/Wikipedia-Exotic huggingface dataset:
דייוויד ברנסלי

דייוויד סקוט ברנסלי (באנגלית: David Scott Bernsley;‏ נולד ב-6 במאי 1969) הוא כדורסלן עבר אמריקאי-ישראלי, בגובה 2.05 מטר ששיחק בעמדת הפורוורד והסנטר בין היתר בהפועל ירושלים ונבחרת ישראל. ברנסלי נולד בניו יורק למשפחה יהודית. בשנת 1987 סיים את בית ספר התיכון מונרו וודברי (אנ'). בהמשך הצטרף לשנה לאוניברסיטת רוד איילנד ושיחק בנבחרת הכדורסל - רוד איילנדס ראמס (אנ'). בשנת 1989 עבר לשחק במדי קבוצת הכדורסל של מנהטן קולג' (אנ') ושם שיחק עד שנת 1992. בכל תקופותיו במכללות שיחק ברנסלי בממוצע של 6.2 דקות למשחק וקלע בממוצע של 5 נקודות למשחק. לקראת עונת 1995/1996 עלה ברנסלי לישראל, קיבל אזרחות ישראלית והצטרף להפועל ירושלים, תחת המאמן פיני גרשון. חמישיית הקבוצה כללה את שלושת השחקנים שחזרו עדי גורדון, דורון שפע ונוריס קולמן, כאשר ברנסלי תפקד כשחקן ספסל. הקבוצה פתחה את העונה במאזן 0–6 מרשים, כשבדרך היא מנצחת את כל מי שעומדת מולה, כולל מכבי תל אביב. הקבוצה סיימה במקום השני את הליגה הסדירה, אולם הודחה בהפתעה בחצי גמר הפלייאוף על ידי גליל עליון. בעונה הסדירה קלע ברנסלי בממוצע של 4 נקודות ובפלייאוף בממוצע של 1.3 נקודות. לעומת זאת, הקבוצה הגיעה לגמר הגביע, בעזרת סל ניצחון של עדי גורדון על בני הרצליה. בגמר הפועל ירושלים משכה את מכבי תל אביב למשחק צמוד ששלושים שניות לסיום עמד על התוצאה שוויון 65:65. הפועל יצאה להתקפה אחרונה, עדי גורדון קלע והפועל ניצחה 65:67 וזכתה בגביע הראשון בתולדותיה. זהו התואר היחיד בקריירה של ברנסלי. בעונת 1996/1997 עבר ברנסלי לעולה החדשה גבעת שמואל. הקבוצה סיימה את העונה במקום ה-9 וניצלה מירידה בזכות הפרש סלים. ברנסלי רשם 14 הופעות וקלע בממוצע של 10.6 נקודות למשחק. בשנת 1997 הוזמן ברנסלי על ידי המאמן צביקה שרף לנבחרת ישראל לאליפות אירופה בכדורסל 1997 בתור מתאזרח. ישראל סיימה במקום התשיעי בטורניר בפעם השנייה ברציפות. מאזנה של הנבחרת בטורניר היה ארבעה ניצחונות וארבעה הפסדים. ברנסלי קלע בממוצע של 1.1 נקודות למשחק. לאור תפוקתו הנמוכה לא הוזמן ברנסלי למוקדמות שנערכו בעונה לאחר מכן ובמקומו כמתאזרח הוזמן ג'ף קנט. בעונת 1997/1998 עבר ברנסלי למכבי קריית מוצקין, ושיתף פעולה עם דריק גרווין. הקבוצה סיימה במקום ה-11 עם 15 הפסדים מתוך 22 משחקים וברנסלי קלע בממוצע של 8.1 נקודות למשחק. בעונה לאחר מכן, עונת 1998/1999 עבר ברנסלי למכבי רמת גן תחת המאמן מולי קצורין. ברנסלי שיחק כשחקן ספסל וקלע בממוצע של 4.8 בעונה הסדרה ו-7 נקודות בפלייאוף. הקבוצה סיימה את העונה במקום הרביעי המכובד אך הודחה בחצי גמר הפלייאוף על ידי הפועל ירושלים. בגמר העונה עזב ברנסלי את ישראל. סך הכל שיחק ברנסלי 4 עונות בליגה הראשונה בישראל, קלע בממוצע של 7 נקודות והיה שותף לזכייה בגביע המדינה עם הפועל ירושלים. בנבחרת ישראל רשם ברנסלי 17 הופעות, והשתתף באליפות אירופה בשנת 1997. לאחר שעזב את ישראל חזר לארצות הברית והוא עובד כמאמן כדורסל ומורה בתיכונים. יש לו חמישה ילדים. פרופיל, באתר Sports-Reference פרופיל, באתר eurobasket פרופיל, באתר פיב"א דייוויד ברנסלי קלעי כל הזמנים, באתר מנהלת הליגה דייוויד ברנסלי, באתר sports-reference KEITH GOLDBERG, First day of school is a dream come true for Monroe-Woodbury principal, recordonline Sep 3, 2010 דייוויד ברנסלי, באתר sports-reference דייוויד ברנסלי, אליפות אירופה 1997, אתר פיב"א From the Heart - Fall 2018, עיתון בית ספר
הפארק הלאומי אמבוסלי

הפארק הלאומי אמבסולי (באנגלית: Amboseli National Park) הוא פארק לאומי הנמצא במחוז קאג'יאדו (אנ') בקניה. שטח הפארק הוא 39,206 דונם (392 קילומטרים רבועים) הנפרשים בגבול קניה-טנזניה. תושבי המקום הם בעיקר אנשי שבט מסאי, אך אנשים ממקומות אחרים במדינה התיישבו בה ונמשכים על ידי הכלכלה המצליחה, העדר התיירים וחקלאות אינטנסיבית לאורך מערכת הביצות שהופכת את שטח הגשמים הנמוך: 350 מ"מ בממוצע (14 אינץ'), הפארק נחשב לאחד המקומות הטובים ביותר בעולם לצפייה בחיות בר עם 400 מינים של עופות כולל עופות מים כמו שקנאים, שלדגיים, רליתיים וטגואן וכן מיני בעלי חיים נדירים. הפארק ממוקם כ־240 ק"מ דרומית-מזרחית לניירובי. זהו הפארק הלאומי השני הפופולרי ביותר בקניה לאחר שמורת מאסאי מארה. בשנת 1883, ג'וזף תומפסון(אנ') היה האירופי הראשון שחדר לאזור "מעזאי" (המכונה אמפוסל). גם הוא נדהם מהמערך הפנטסטי של חיות הבר ומהניגודיות בין האזורים הצחיחים של מצע האגם היבש לבין נווה המדבר בביצות, ניגוד שנמשך בימינו. אזור אמבוסלי הוצב כשמורת טבע עבור אנשי המסאי בשנת 1906, אך חזר לשליטה מקומית כשמורת משחק בשנת 1948. בשנת 1974 כדי להגן על ליבת המערכת האקולוגית הייחודית המצויה בו, הוא הוכרז כאתר של אונסק"ו בשנת 1991. הפארק הרוויח 3.5 מיליון דולר (2.9 מיליון יורו) בשנת 2005. ב־29 בספטמבר 2005, נשיא קניה, מוואי קיבאקי, הצהיר כי השליטה בפארק צריכה לעבור משירות חיות הבר בקניה למועצה המחוזית אולקוג'אדו ולשבט מעזאי. חלק מהמשקיפים ראו בכך טובה פוליטית לקראת הצבעה על חוקה קנייתית חדשה; אתגרים משפטיים נמצאים כיום בבית המשפט. ככל הנראה השפלה תסיט את דמי הכניסה לפארק ישירות למועצה המחוזית עם הטבות משותפות למאזאי שמסביב לפארק. הפארק הלאומי אמבוסלי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
בראילה

בראילה (ברומנית: Brăila, בתעתיק IPA‏: /brə'i.la/; בטורקית: Ibrail; ברוסית ובבולגרית: Браила) היא עיר נמל על הגדה המערבית של הדנובה, במחוז בראילה, בדרום-מזרח רומניה, במרחק של כ-15 קילומטרים מגאלאץ. לפי נתוני שנת 2002 יש בבראילה 216,929 תושבים. שנת ההיווסדות המוערכת בשם בראילה היא 1368. המקום מסומן בשם "דרינגו" (Drinago) בתיאור נוסעים גאוגרפי ספרדי בשם ליברו דל קונוסימיינטו (Libro del conoscimiento) משנת 1350, וגם על מפות קטלניות של אנג'לינו דה דלורטו (Angellino de Dalorto) מהשנים 1325-1330 ושל אנג'לינו דולסרט (Angelino Dulcert) משנת 1339. בשנת 1368 מוזכרת בראילה באישור שניתן לסוחרים מהעיר בראשוב. העיר נכבשה על ידי הטורקים משנת 1538 ועד סיום המלחמה בין הטורקים לרוסים בשנת 1829. בתקופה הטורקית העיר נקראה "איבראיל" (Ibrail). תקופת השגשוג הייתה בתחילת המאה ה-20, כנמל חשוב לייבוא וייצוא סחורות בכלי שיט קטנים עד בינוניים. אחרי מלחמת העולם הראשונה חלה ירידה בחשיבות הנמל ואת הבכורה תפס הנמל של גאלאץ. בתקופה קומוניסטית על האי הגדול של בראילה בדנובה היו כמה מחנות "חינוך מחדש". בשנת 2023 הסתיימה בניית גשר חדש "גשר בראילה" על הדנובה. ערך מורחב – יהדות בראילה לפי נתוני שנת 1930 היו בעיר 68,347 תושבים, מתוכם 75.4% רומנים, 9.7% יהודים, 6.7% יוונים, 1.7% הונגרים ו-1.6% רוסים. המספר הגדול ביותר של תושבים היה בשנת 1980 כאשר אוכלוסיית העיר הגיעה ל-235,000. מאז חלה נסיגה, בעיקר בגלל הגירת עובדים. בסדרת האנימה קסטלווניה בריילה מוזכרת בתור עיר נמל חשובה במדינת וולאכיה שמותקפת על ידי הצבא של דרקולה ומסמנת את נקודת הבגידה של קרמיליה ואת תבוסת רוב הצבא של דרקולה. בולגריה פלבן, בולגריה מדיה וקבצים בנושא בראילה בוויקישיתוף אתר האינטרנט הרשמי של בראילה בראילה, באתר אנציקלופדיה בריטניקה (באנגלית)
הטרמפיסטים

הטרמפיסטים היא סדרת רשת ישראלית של כאן תאגיד השידור בבימויים של יאיר אגמון ואלעד שוורץ, אשר גם יצרו את הסדרה. הסדרה עוסקת באנשים בצידי הדרך ובשולי התודעה. את העונה הראשונה יצרו אגמון ושוורץ כחלק מפרויקט שלהם בבית הספר סם שפיגל לקולנוע וטלוויזיה. התכנית עלתה לראשונה לשידור בערוץ היוטיוב של תאגיד השידור ב-29 במאי 2017. הסיפורים עוסקים בסיפורים האישיים של טרמפיסטים מכל קצוות המדינה. בתוכנית מוצגים אנשים מדתות, ממגזרים וממקומות שונים וכל אחד מביא את סיפורו האישי למסך תוך כדי שיחה עם יאיר בזמן הנסיעה. התוכנית צולמה כולה בתוך מכונית נוסעים בעזרת שימוש במצלמות מרובות. הפרקים צולמו בכל רחבי ישראל, ובעיקר באזורי הפריפריה. כל הפרקים לצפייה ישירה, הטרמפיסטים, אתר כאן תאגיד השידור בית הספר סם שפיגל לקולנוע ולטלויזיה | מבזקים וחדשות | שפע מועמדויות בקטגוריות מרכזיות לבוגרי בית הספר בפרסי האקדמיה לטלוויזיה, באתר www.jsfs.co.il כאן (2017-05-29), הטרמפיסטים עונה 1 | פרק 1 - שמוליק, נבדק ב-2019-07-24 הכוכב הבא, ארץ נהדרת ואיש חשוב מאוד מועמדים לפרסי הטלוויזיה, באתר מעריב אונליין, 30 בינואר 2019
קורין בולנז'יה

קורין בולנז'יה (בצרפתית: Corinne Boulangier; נולדה ב-14 בפברואר 1973) היא מנחת טלוויזיה בלגית. בולנז'יה נולדה בעיר לה לובייר שבוולוניה. היא למדה באוניברסיטה הקתולית של לוון. מ-1999 ועד 2004 הנחתה את הגרסה הבלגית של התוכנית "Génies en herbe" בה תלמידי תיכון מתמודדים בחידון טריוויה. באירוויזיון 2003 הגישה את הניקוד של בלגיה. היא הייתה מספר פעמים פרשנית ברדיו בשפה הוולונית של האירוויזיון, היא גם נתנה פרשנות בטלוויזיה לאירוויזיון הילדים 2003. ב-2004 הנחתה את הסרט התיעודי "Mille-feuilles". ב-2006 הופיעה בסרט המוזיקה "Soirée Cap 48". היא הנחתה תקופה את תוכנית הבינגו "Bingovision". היא המנחה של התחרות על שם המלכה אליזבת. ב-2009 החלה להנחות את התוכנית "Ma Terre" העוסקת במורשת ההיסטורית של ולוניה. ב-2012 קיבלה את אות העיטור מטעם ולוניה "Mérite wallon". היא שותפה בכתיבת הספרים "La Meuse pour horizon" ו-"Ma terre. Dans le secret des abbayes". קורין בולנז'יה, ברשת החברתית אקס (טוויטר) ביוגרפיה באתר connaitre la wallonie כתבה באתר lalibre ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חנוך אלבלק

חנוך אלבלק (17 בפברואר 1935 – 24 ביולי 2019) היה סולן להקת הגבעטרון, זוכי פרס ישראל. התפרסם בציבור כזמר "ונתנה תוקף". אלבלק נולד בשנת 1935 בירושלים. אביו שלמה בן קהילת מונסטיר שבבלקן, עלה לארץ ישראל עם הוריו ב-1899 כאשר היה בן 40 ימים. בילדותו שימש חנוך כסולן של מקהלת הילדים בבית הכנסת "זכור לאברהם" בירושלים בהדרכתו של רחמים עמר. בגיל 15, לאחר ילדות בירושלים, בתקופת המערכה על ירושלים במלחמת העצמאות, במהלכה אף איבד את אחיו רחמים בקרבות שיח' ג'ראח, הגיע אלבלק לקיבוץ בית השיטה, והצטרף לקבוצת "אלון", המחזור הראשון של בית הספר המקומי. בשנת 1953 התגייס חנוך לצנחנים, ושירת כמדריך צניחה וצנחן חופשי בבסיס תל נוף שנים רבות. בין היתר הצניח צנחנים מעל מעבר המיתלה בסיני במסגרת שירות המילואים שלו. לאחר שחרורו מהצבא נישא לשולה ונולדו חמשת ילדיו. קולו היה נוכח למעלה מ-60 שנה בכל מסיבה ואירוע בבית השיטה, ואף מעבר לים, תחילה במסגרת להקת האש-קולית, ומאוחר יותר בחבורת הזמר הגבעטרון. במהלך שנות ה-60 שימש כמורה לספורט בבית הספר הקיבוץ בית השיטה, והיה חבר בחבורת הזמר "אשקולית" של הקיבוץ יחד עם אשתו שולה. בשנת 1990 ביצע לראשונה את לחנו של יאיר רוזנבלום לפיוט "ונתנה תוקף". הלחן, שנכתב לזכר 11 בני הקיבוץ שנפלו במלחמת יום הכיפורים, אומץ על ידי בתי כנסת רבים והוא מושמע עד היום, בעיקר בראש השנה ויום הכיפורים. היה במשך שנים סולן מוביל בלהקת הגבעתרון ביחד עם חמישה חברים נוספים מבית השיטה, בהם רעייתו הזמרת שולה אלבלק. לשולה וחנוך חמישה ילדים: אורלי, מירב, צליל, שאול ומיכל. הלך לעולמו ב-24 ביולי 2019 בגיל 84. חנוך אלבלק מבצע את "ונתנה תוקף" עם להקת הגבעתרון, סרטון בערוץ "Gal Kali", באתר יוטיוב (אורך: 07:09) חנוך אלבלק, באתר דור ההמשך של יוצאי מקדוניה בישראל אלי אלון, חנוך אלבלק-סיפורו של מבצע השיר "ונתנה תוקף", באתר News1 מחלקה ראשונה, 2 באוקטובר 2014 אחיה ראב"ד, וקול דממה דקה: חנוך אלבלק הלך לעולמו, באתר ynet, 24 ביולי 2019. עדי חשמונאי, בגיל 84: הלך לעולמו סולן "ונתנה תוקף", באתר ישראל היום, 24 ביולי 2019. אלי אשכנזי ושגיא בן נון‏, זמר הגבעטרון חנוך אלבלק, מבצע "ונתנה תוקף", הלך לעולמו בגיל 84, באתר וואלה, 24 ביולי 2019. מבצע 'ונתנה תוקף' הלך לעולמו, באתר ערוץ 7, 24 ביולי 2019. איציק אוחנה, ‏הסולן חנוך אלבלק, שריגש עם "ונתנה תוקף" - נפטר, באתר כיכר השבת, 24 ביולי 2019. אבי כץ, הזמר חנוך אלבלק ז”ל, שהרטיט לבבות ב’ונתנה תוקף’, נפטר בגיל 84, באתר חרדים10, 24 ביולי 2019. חדשות כיפה, ‏מבצע הפיוט "ונתנה תוקף" הלך לעולמו, באתר כיפה, 13 באוגוסט, 2019 ברוך דיין האמת: נפטר חנוך אלבלק, סולן "ונתנה תוקף", באתר "סרוגים", 24 ביולי 2019. עידן יוסף, מבצע "ונתנה תוקף" מת בגיל 84, באתר News1 מחלקה ראשונה, 24 ביולי 2019. הקול של הפיוט 'ונתנה תוקף' נדם: חנוך אלבלק מבית השיטה הלך לעולמו (אורכב 02.06.2020 בארכיון Wayback Machine), באתר מינטקיבוץ. חנוך אלבלק (1935-2019), דף שער בספרייה הלאומית חנוך אלבלק סיפור חיים, באתר קיבוץ בית השיטה.
בשעה שהקדימו – תער"ב

בשעה שהקדימו תרע"ב (בעגה החב"דית נקרא המשך ע"ב) הוא 'המשך' של מאה ארבעים וארבע מאמרי חסידות שנאמרו או נכתבו על ידי אדמו"ר הרש"ב במהלך שנות תרע"ב – תרע"ו. המשך זה הוא מהיסודיים והעיוניים בכתבי חב"ד. הספר מורכב ממאה ארבעים וארבע מאמרים שנאמרו על סדר השנה, מחג השבועות תרע"ב ועד פרשת וירא תרע"ו, בכתיבתם האריך הרבי הרש"ב יותר מהנאמר. המאמרים הם רצף עניינים הכרוכים זה בזה, ועוסקים באותו עניין, ולכן נקראים בשם 'המשך'. מלבד מאמרי ההמשך שאמר האדמו"ר הרש"ב ברבים, ישנם דרושים שלא נחלקו למאמרים ואף לא נאמרו ברבים אלא נכתבו על ידו. המאמרים והכתבים היו אצל בנו האדמו"ר רבי יוסף יצחק שניאורסון, אך למרות שחלק מהמאמרים פורסמו, ההמשך לא נדפס במשך שנים רבות, למרות בקשות החסידים במשך השנים מהאדמו"ר רבי מנחם מנדל שניאורסון. בכ' בכסלו תשל"ז בהתוועדות לכבוד חג הגאולה, סיפר הרבי בהפתעה על המשך המאמרים שנמצאים אצלו בשלמותם, עם חלוקת הפרקים והקיצורים, כולל החלק שלא נאמר. בדבריו סיפר שפעם חותנו היה צריך לנסוע מביתו, וחיפש מישהו שיוכל לסמוך עליו ולהשאיר בידו את הכתבים על מנת להחזירם בשלמות, והוא מסרם בידו. ר' מנחם מנדל ניצל את ההזדמנות וצילם את ההמשך. בשלב זה הסכים הרבי שידפיסו את ההמשך, ובתנאי שכל החסידים ישתתפו בעלות ההדפסה בסכום סמלי של דולר אחד. כן ביקש שבספרים לא יוזכרו שמות המדפיסים והמשתתפים בלבד שמו של אדמו"ר הרש"ב ובנו רבי יוסף יצחק. לאחר שיחתו של הרבי, נדפס הספר לראשונה בשלושה חלקים בשנת תשל"ז בהוצאת קה"ת. הספר חזר ונדפס בשנת תשנ"ב עם הוספות, כולל סקירת המאמרים ותיאור כתבי היד. בסוף הכרך השלישי מובאת תמצית כללית של ההמשך ('תוכן קצר'). לכבוד מאה שנה למסירת המאמר, החלו בשנת תשע"ב לעבוד על הוצאת מהדורה חדשה של הספר עם תיקונים והוספות שתכלול שבעה כרכים, ונכון לשנת תשפ"א יצאו ארבעה כרכים. הרב יצחק ערד, שיעורים בהמשך המאמרים תער"ב, ט"ז חלקים, ה'תשע"ב-ה'תשפ"ד. בשעה שהקדימו תרע"ב - חלק א', תשנ"ב, באתר HebrewBooks בשעה שהקדימו תרע"ב - חלק ב', תשנ"ב, באתר HebrewBooks בשעה שהקדימו תרע"ב - חלק ג', תשנ"ב, באתר HebrewBooks שיעורי הרב יוסף יצחק אופן בהמשך תרע"ב, באתר חסידות TV הכנות הרש"ב לאמירת ההמשך, אתר ישיבה סיכום המשך בשעה שהקדימו תרע"ב מאת לב לייבמן דוד אולידורט, בשעה שהקדימו תרע"ב, באתר ישיבה לפני 40 שנה: הרבי מודיע על הדפסת המשך תער"ב, אתר לדעת היום יום לתאריך י"ב אלול בהם הרב יעקב לנדא, הרב מרדכי מנשה לאופר, "כמצווה עלי מפי כ"ק שליט"א", התקשרות, גיליון 577. דברי הרבי מנחם מנדל שניאורסון בי"ט כסלו תשל"ז על הדפסת "המשך תרע"ב". א' וב' המאמרים שנאמרו ברבים, וג' החלק שלא נאמר
נפתלי הלברשטאם

האם התכוונתם ל... נפתלי הלברשטאם (בורו פארק) – האדמו"ר מצאנז (גריבוב) בארצות הברית נפתלי הלברשטאם (ירושלים) – יו"ר ועד הכשרות של העדה החרדית, והאדמו"ר מטשאקאווא נפתלי צבי הלברשטאם – האדמו"ר הרביעי מבאבוב נפתלי הלברשטאם - אדמו"ר מקשאנוב נפתלי הלברשטאם - בנו של רבי יחזקאל שרגא משינאווא, מחבר הספר "איילה שלוחה"
ולדימיר קולוקולצב

ולדימיר אלכסנדרוביץ' קולוקולצב (ברוסית: Влади́мир Алекса́ндрович Колоко́льцев; נולד ב-11 במאי 1961, ניז'ני לומוב, מחוז פנזה, רוסיה הסובייטית, ברית המועצות) הוא מדינאי רוסי. מכהן בתפקיד שר הפנים של רוסיה משנת 2012 והוא למעשה המפקד הכללי של משטרת הפדרציה הרוסית. קודם לכן, בשנים 2009–2012 פיקד על משטרת מוסקבה. קולוקולצב החל את שירותו במשטרה בשנת 1982 כשנשלח ליחידה מיוחדת לאבטחת דיפלומטים במוסקבה. ב-1984 מונה למפקד כיתה של גדוד הסיור במחוז גגארין במוסקבה ובמקביל למד במכללה המדינית הגבוהה של משרד הפנים הסובייטי עד 1989. הוא שירת ביחידת הבילוש לחקירות פליליות של מחוז קונצבו במוסקבה ומונה למשנה למפקד תחנת המשטרה מספר 20 בעיר וקודם למפקד תחנת המשטרה מספר 8. ב-1992 נקרא למחלקת החקירות הפליליות של מוסקבה ושירת כבלש בכיר ביחידה 2 של החטיבה המרכזית במוסקבה. ב-1997 זומן לבניין משרד הפנים של רוסיה ועבד כמפקד היחידה אזורית הרביעית במחלקה למלחמה בפשע המאורגן ובתוך שנתיים קודם לתפקיד הלשכה לאיתור מבצעי. ב-2001 מונה למפקד יחידה 3 במשרד הפנים והיה למשנה לראש הלשכה לאיתור מבצעי. ב-2007 מונה למפקד משטרת מחוז אורלוב במוסקבה ובאפריל 2009 היה למשנה לראש מחלקת החקירות הפליליות של מוסקבה, המהווה לגוף הפועל בתור הבולשת המוסקבאית. ב-7 בספטמבר 2009 מונה צו נשיא רוסיה למפקד משטרת מוסקבה וב-2010 קודם בדרגה לדרגת גנרל-לויטננט. ב-2011 מונה לקדנציה נוספת בראשות משטרת מוסקבה. הוא עזב את תפקיד בשנת 2012 ובמקומו מונה אנטולי יאקונין. ב-21 במאי 2012 מינה אותו דמיטרי מדבדב לשר הפנים בקבינט שלו. הוא החליף בתפקיד את ראשיד נורגאלייב והמשיך את הרפורמה במשטרה הרוסית שהתחיל בה קודמו. במאי 2018 מונה מחדש לתפקיד שר הפנים, במסגרת ממשלת מדבדב השנייה. מדיה וקבצים בנושא ולדימיר קולוקולצב בוויקישיתוף ולדימיר קולוקולצב, במסד הנתונים הקולנועיים IMDb (באנגלית) ולדימיר קולוקולצב, במסד הנתונים הקולנועיים KinoPoisk (ברוסית)
משה פארדו

הרב משה פארדו (ה'תק"ע, 1810, ירושלים – ט"ז באב ה'תרמ"ח, 1888, אלכסנדריה) היה רב ודיין שכיהן כאב בית הדין הספרדי בירושלים וכרבה הראשי של יהדות אלכסנדריה. נולד בירושלים בשנת ה'תק"ע (1810). אביו, הרב רפאל דוד פארדו, היה מצאצאי רבי דוד פארדו ומחותנו החיד"א. אמו הייתה בת למשפחת אבולעפיה המפורסמת, שעליה נמנו מנהיגי היישוב היהודי בטבריה. למד בישיבת "חסד לאברהם – בניין שלמה" בירושלים, אצל הרב דוד אברהם קאריו (אז נרקמו קשרי ידידות בינו לבין חברו לספסל הלימודים הרב יעקב שאול אלישר). כיהן כדיין בבית הדין של העדה הספרדית בירושלים, תחת אב בית הדין הרב אהרן עזריאל ואחריו הרב אברהם אשכנזי. בשנת ה'תרכ"ז לערך התמנה לאב בית הדין. בשנת ה'תר"ל (1870) יצא כשד"ר לקהילות צפון-אפריקה, ובשובו בשנת ה'תרל"א התעכב באלכסנדריה, כשנה לאחר פטירתו של רבה של הקהילה, נתן עמרם. ראשי הקהילה הפצירו בו שייקח על עצמו את התפקיד, ולבסוף נענה לבקשתם. בספרו הביע את מורת רוחו על כך שבשל סיבות כלכליות עזב את כס הדיינות בירושלים. בתפקיד זה כיהן 17 שנה, עד לפטירתו, בט"ז באב ה'תרמ"ח. תיקן תקנות חשובות בקהילה, בין היתר התיר להכניס ארון-נפטר לבית הכנסת אליהו הנביא בעת הלוויה, בניגוד לעמדת קודמו וכן איסור נחרץ לפנות ל"אינדולקו" – נשים שעסקו ברפואה עממית. התכתב בהלכה עם חכמי דורו, בהם רבי יצחק קובו, רבי יוסף חזן, קרוב משפחתו רבי שלום משה חי גאגין ועוד. נקט בעמדה המקילה שיש לגייר נכריות שנשואות ליהודים כדי להציל מהתבוללות, כפי שתיעד רבי אליהו בכור חזן. הוראה דבית דין – קונטרס "מזכרת גיטין": שמות מיוחדים שנתעוררו שאלות בבית הדין בירושלים כיצד יש לכתבם בגט, ותשובה ארוכה בעניין גירושין על ידי שליח. איזמיר ה'תרל"ב. צדק ומשפט – על שולחן ערוך חושן משפט. איזמיר, ה'תרל"ד. שמו משה – שו"ת. איזמיר ה'תרל"ה. הגהות על חלק ג' לספר "חסדי דוד" לזקנו ר' דוד פארדו. ירושלים, ה'תר"ן. תשובה מאהבה – השגות חריפות על פירושו של הרב אליהו בן אמוזג לתורה "אם למקרא". פורסמו בהמשכים בגליונות "כבוד הלבנון", אב ה'תרל"ב – תשרי ה'תרל"ג. דרשותיו וכן תשובות הלכתיות נוספות נותרו בכתב יד. אפרים לוי, לתולדות המחבר כמהר"ר משה פארדו, בתוך: צדק ומשפט, בהוצאת שיח ישראל, ירושלים, ה'תשמ"ב. הערך הרב משה פארדו באנציקלופדיה לחלוצי היישוב ובוניו חכם משה פארדו, אתר "החכם היומי". הג"ר משה פארדו רב באלכסנדריה, אשכול בפורום אוצר החכמה אודות ייחוס משפחתו. משה פארדו, באתר "החכם היומי" ראו פולמוס בעניין זה בשו"ת תעלומות לב לרבי אליהו בכור חזן (חלק ג' סי' יז. ראו קונטרס "כנסייה לשם שמים" לרב מנשה סתהון מחלב תעלומות לב ג,כט חלק ראשון (כ"ד באב); חלק שני - (א' באלול); חלק שליש - (ט' באלול); חלק רביעי - (ט"ו באלול); חלק חמישי - (כ"ב באלול); חלק שישי - (ז בתשרי ה'תרל"ג); חלק שביעי - (י"ד בתשרי); חלק שמיני - (כ"א בתשרי); חלק תשיעי - (כ"ח בתשרי).
No Role Modelz

No Role Modelz הוא סינגל שהוקלט על ידי הראפר האמריקאי ג'יי קול, כחלק מאלבום האולפן השלישי שלו, Forest Forest Drive 2014. השיר מכיל דגימה מתוך השיר "Don't Save Her" של Project Pat, והופק על ידי פוניקס ביטס ו-ג'יי קול. ב-22 בדצמבר 2015, הגיע השיר למקום 36 בבילבורד הוט 100, וב־20 במאי 2016, הסינגל זכה למעמד פלטינה על ידי איגוד תעשיית ההקלטות האמריקאי. מידע על היצירה "No Role Modelz" באתר מיוזיק בריינז סרטון השיר "No Role Modelz" באתר יוטיוב Peters, Mitchell. "J. Cole Unveils '2014 Forest Hills Drive' Track List". Billboard. נבדק ב-24 באוגוסט 2015. {{cite web}}: (עזרה)(הקישור אינו פעיל) http://www.hotnewhiphop.com/j-cole-reveals-2014-forest-hills-drive-tracklist-news.13029.html Billboard Global 200, Billboard, ‏2023 (באנגלית אמריקאית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
LM5

LM5 (ראשי תיבות: ליטל מיקס 5) הוא אלבום האולפן החמישי של להקת הפופ הבריטית ליטל מיקס. האלבום יצא לאור ב-16 בנובמבר 2018, על ידי חברות התקליטים קולומביה רקורדס וסייקו מיוזיק. מתוך האלבום יצאו שני סינגלים: "Woman Like Me" ו-"Think About Us". עם יציאתו נכנס האלבום אל המקום ה-3 במצעד האלבומים הבריטי. האלבום הופק על ידי טימבלנד, לואי בל, ג'נה אנדרוס, מגאן קוטון, ג'ון היל, כריס לוקו, סטיב מאק, מאט רד ומפיקים מוזיקליים נוספים. אתר האינטרנט מטקריטיק העניק לאלבום ציון של 69 מתוך 100. אתר המוזיקה AllMusic, העניק כלפי האלבום ביקורת חיובית. בסמוך לצאתו, עלה האלבום לרשת הזרמת המדיה ספוטיפיי. כדי לקדם את האלבום, ליטל מיקס יצאו ב-1 בספטמבר 2019, לסיבוב ההופעות השישי שלהם, "LM5: The Tour". "Woman Like Me" - יצא לאור ב-12 באוקטובר 2018, כסינגל הראשון מתוך האלבום. בשיר השתתפה הראפרית ניקי מינאז'. "Think About Us" - יצא לאור ב-25 בינואר 2019, כסינגל השני מתוך האלבום. מידע על האלבום LM5 באתר MusicBrainz מידע על האלבום LM5 באתר AllMusic האלבום LM5 באתר Discogs האלבום LM5 באתר יוטיוב טימבלנד, לואי בל, ג'נה אנדרוס, מגאן קוטון, ג'ון היל, כריס לוקו, סטיב מאק, מאט רד Little Mix Split With Simon Cowell And Record Label Just Days Ahead Of New Album Release, HuffPost UK, ‏2018-11-10 (באנגלית) Think About Us (feat. Ty Dolla $ign), נבדק ב-2019-07-25 Woman Like Me (feat. Nicki Minaj), נבדק ב-2019-07-25 Official Albums Chart Top 100 | Official Charts Company, www.officialcharts.com (באנגלית) Little Mix divides fans as they announce title of eagerly awaited 5th album, Metro, ‏2018-10-15 (באנגלית) Little Mix Reveals Three Different Versions Of New Album, 'LM5', idolator, ‏2018-10-15 LM5 by Little Mix (באנגלית), נבדק ב-2019-07-25 LM5 - Little Mix | Songs, Reviews, Credits, AllMusic (באנגלית) LM5 (Deluxe), נבדק ב-2019-07-25 CERTIFICADOS – Pro-Música Brasil, pro-musicabr.org.br www.bpi.co.uk
Glory Days

Glory Days (בעברית: ימי תהילה) הוא אלבום האולפן הרביעי של להקת הפופ הבריטית ליטל מיקס. האלבום יצא לאור ב-18 בנובמבר 2016, על ידי חברות התקליטים קולומביה רקורדס וסייקו מיוזיק. האלבום הגיע למקום הראשון במצעד האלבומים הבריטי. האלבום הופק על ידי צ'ארלי פות', סטיב רובסון, סטיב ג'יימס ומאט רד. איגוד תעשיית ההקלטות הבריטי העניק לאלבום תואר של פלטינה משולשת, על סך מכירות של מיליון עותקים בבריטניה בלבד. פרק זמן מסוים לאחר צאתו, הועלה האלבום לרשת הזרמת המדיה ספוטיפיי. כדי לקדם את האלבום, יצאו ליטל מיקס ב-27 במאי 2017, לסיבוב ההופעות הרביעי שלהם, "The Glory Days Tour", אשר הסתיים ב-25 במרץ 2018. סיבוב ההופעות גרף 42,000,000$ דולר עם מכירת 810,810 כרטיסים, ובכך הפך לסיבוב ההופעות המכניס ביותר של הלהקה. "Shout Out to My Ex" - יצא לאור ב-16 באוקטובר 2016, כסינגל הראשון מתוך האלבום. "Touch" - יצא לאור ב-9 בדצמבר 2016, כסינגל השני מתוך האלבום. "No More Sad Songs" - יצא לאור ב-3 במרץ 2017, כסינגל השלישי מתוך האלבום. "Power" - יצא לאור ב-26 במאי 2017, כסינגל הרביעי מתוך האלבום. Glory Days: The Platinum Edition (בתרגום חופשי: ימי תהילה: מהדורת פלטינה) הוא אלבום מהדורה מחודשת הראשון של הלהקה הבריטית ליטל מיקס. האלבום יצא ב-24 בנובמבר 2017, על ידי חברות התקליטים קולומביה, סייקו מיוזיק. "Reggaetón Lento (Remix)" - יצא לאור ב-18 באוגוסט 2017, כסינגל הראשון מתוך המהדורה המחודשת של האלבום. מהדורת האלבום מכילה אלבום DVD הנקרא: "The Get Weird Tour Live" מידע על האלבום Glory Days באתר MusicBrainz מידע על האלבום Glory Days באתר AllMusic האלבום Glory Days באתר Discogs צ'ארלי פות', סטיב רובסון, סטיב ג'יימס, מאט רד Glory Days, 2016-11-18, נבדק ב-2019-07-26 Official Singles Chart Top 100 | Official Charts Company, www.officialcharts.com (באנגלית) Little Mix's Top 20 biggest singles on the Official Chart, www.officialcharts.com (באנגלית) Glory Days (Deluxe), נבדק ב-2019-07-26 AlbumsAccreds2017, www.aria.com.au Sony Music Ireland on Instagram: “Another amazing concert from @littlemix last Monday at 3Arena. Hers’s the double platinum presentation pre-show for Glory Days #irishmixers”, Instagram (באנגלית) www.bpi.co.uk Home | IFPI, www.ifpi.dk Gold/Platinum, Music Canada (באנגלית) (ארכיון) Die Offizielle Schweizer Hitparade und Music Community, www.swisscharts.com Glory Days, 2016-11-18, נבדק ב-2019-07-26 Production, Columbia Records Digital (18 November 2016). "Columbia Records | News | LITTLE MIX NEW ALBUM 'GLORY DAYS' AVAILABLE NOW!". Columbia Records. (ארכיון) Glory Days: The Platinum Edition, 2017-11-24, נבדק ב-2019-07-26
LM5: The Tour

LM5: The Tour הוא סיבוב ההופעות השישי להקת הפופ הבריטית ליטל מיקס. סיבוב ההופעות התחיל באירופה והסתיים באוקיאניה. הופעת הפתיחה התבצעה ב-1 בספטמבר 2019 בליברפול, שבבריטניה. סיבוב הופעות זה נועד לקדם את האלבום LM5. מדיה וקבצים בנושא LM5: The Tour בוויקישיתוף Gigs And Tours News, Gigs and Tours (באנגלית) Little Mix fans angry as stars cancel Scottish show, STV News (באנגלית) Little Mix and Rudimental to headline Fusion Festival, Entertainment Focus, ‏2019-04-06 (באנגלית)